# Gustavo Buesa Ibáñez

Gustavo Buesa Ibáñez (Barcelona, 1960) és un empresari català establert a Lloret de Mar vinculat amb Convergència Democràtica de Catalunya (CDC), i conegut amb el malnom d'el rei de la brossa.
Gustavo Buesa és propietari del grup GBI Serveis, un conglomerat que agrupa una vintena d'empreses que donen servei a municipis, institucions, empreses i indústries en la gestió integral de residus municipals i industrials, líder a Catalunya en tractament de residus urbans, així com en el disseny, construcció i manteniment d'espais públics, copropietari de l'empresa Barcelona Events Musicals, SL, que organitza el Festival Cruïlla Barcelona i també té accions en altres empreses del sector de la construcció, la restauració i l'oci, com la sala Luz de Gas de Barcelona. El 2023 va impulsar la conversió del Castell d’en Plaja de Lloret de Mar en un museu dedicat al canvi climàtic, amb el productor Toni Cruz com a director creatiu, en una iniciativa 100% privada.
L'abril de 2010 fou nomenat conseller d'Iberdrola Renovables entre abril de 2010 i juliol de 2011 i en aquest període fou investigat per l'empresa Cenyt, de José Manuel Villarejo a petició d'Iberdrola Renovables, i se'l vinculà a l' «assumpte Sugus», que vinculava a Iberdrola amb contractacions irregulars a Cenyt. El 2016 va ser investigat en una causa arxivada en 2018, per irregularitats en l'adjudicació de contractes municipals de neteja i tractament de residus de Lloret de Mar a la seva empresa, per suposadament finançar irregularment CDC.

## Referències

* 1 2 Callol, Josep. «Gustavo Buesa admet que també ha fet aportacions a la fundació d'ERC». Diari de Girona, 28-07-2016. [Consulta: 25 abril 2023].
* 1 2 3 4 Prat, Lourdes. «Gustavo Buesa y el futuro del castillo de Lloret de Mar» (en castellà). Lloret Gaceta, 09-12-2022. [Consulta: 25 abril 2023].
* ↑ «La juez archiva el caso del 'Rey de la basura' catalán al no hallar comisiones a CDC» (en castellà). El Mundo, 08-06-2018. [Consulta: 25 abril 2023].
* ↑ «Iberdrola renovables nombra a dos nuevos consejeros y designa vicepresidente a Javier Sánchez-Ramade» (en castellà). El Economista, 26-04-2010. [Consulta: 25 abril 2023].
* ↑ «GBI Serveis se forra con los residuos catalanes» (en castellà). Crónica Global, 28-10-2022. [Consulta: 25 abril 2023].
* ↑ Universia.net. «Información de Barcelona Events Musicals Sl | Guía Empresas» (en castellà). [Consulta: 11 desembre 2018].
* ↑ «La sala Luz de Gas cambia de manos» (en castellà). Metrópoli, 08-06-2021. [Consulta: 25 abril 2023].
* ↑ «El castell de Lloret de Mar obrirà el 28 d'abril amb tres sales expositives sobre el canvi climàtic». 324cat, 19-04-2023. [Consulta: 25 abril 2023].
* ↑ Julià, Clara. «El Castell d’en Plaja de Lloret es convertirà en un museu immersiu». Diari de Girona, 04-12-2022. [Consulta: 25 abril 2023].
* ↑ «El juez del 'caso Villarejo' rechaza archivar para el exjefe de Seguridad de Iberdrola y descarta la prescripción». Europa Press, 07-02-2023. [Consulta: 1r maig 2023].
* ↑ «Iberdrola encargó a Villarejo investigar a un consejero de su filial de renovables» (en castellà). Voz Pópuli, 25-07-2020. [Consulta: 25 abril 2023].
* ↑ «Arxiven la investigació sobre els contractes de la brossa a Lloret que implicaven un exsoci de Jordi Pujol Ferrusola». Ara, 14-06-2018 [Consulta: 24 desembre 2018].
* ↑ «Detenido un empresario por supuestamente recibir contratos de Lloret a cambio de donaciones a la fundación de CDC» (en castellà). La Vanguardia, 13-07-2016. [Consulta: 25 abril 2023].